Diari Oficial de la Generalitat Valenciana


Sumari del DOGV 4902, del 14-12-2004 (2004/12178)

Informació pública de la modificació puntual del pla parcial de Platges d'Almardà, que afecta el polígon D-1.
-------------------------------------------------------------------------------------------------------------

### Dades del document

Número de DOGV
:   4902

Data del DOGV
:   14-12-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/12199


Organisme emissor
:   Ajuntament de Sagunt

Tipus de document
:   Anunci

Informació pública de la modificació puntual del pla parcial de Platges d'Almardà, que afecta el polígon D-1. [2004/F12274]
  
Es fa saber mitjançant este edicte que l'alcaldessa presidenta, fent ús de les atribucions que li conferix la llei, ha dictat amb data 13 d'octubre del 2004, la següent
  
Resolució de l'Alcaldia número 2.444
  
«Informació pública sobre la modificació puntual del pla parcial de Platges d'Almardà, que afecta el polígon D-1. Exp. 50/82.
  
Vist que amb data 13 de novembre del 2003 ha tingut entrada en este ajuntament la sol·licitud formulada per Alberto Torres Martínez, com a president de la Junta de Compensació de la Unitat d'Execució D-1 del pla parcial de Platges d'Almardà, en què planteja la modificació puntual de l'ordenació de la dita unitat a fi de fer possible el seu desenvolupament, ja que amb la nova delimitació de la zona marítima proposada per Costes l'any 1994 ha fet impossible la distribució de drets entre els distints propietaris, en haver-se minvat, sensiblement, la superfície amb aprofitament lucratiu.
  
A la dita proposta de la modificació puntual s'adjunta el projecte de compensació, ajustat a estes noves determinacions, el qual ha sigut consensuat pels propietaris de la unitat.
  
Vist que la modificació presentada, segons s'arreplega en l'informe dels Servicis Tècnics del Planejament de data 30 d'abril del 2004, es concreta en el següent:
  
- Manteniment de l'aprofitament del polígon (54.860 metres cúbics).
  
- Qualificació com a zona verda de superfície entre les dues delimitacions de ZMT, detraient part de la ZV central.
  
- Lleugeres rectificacions de viari adaptant-lo a la nova situació.
  
- Reducció de la superfície mínima de residencial unifamiliar baixa (500 metres quadrats) en aquelles parcel·les afectades per la delimitació (passen a 450 metres quadrats).
  
Del que exposa anteriorment es desprén: que es manté l'aprofitament total del polígon; que la modificació afecta lleugeres rectificacions del viari, per a adaptar-lo a la nova situació; que reduïx amb caràcter excepcional i puntual la superfície mínima de les parcel·les en residencial unifamiliar baixa, passant de 500 metres quadrats a 450 metres quadrats en aquelles parcel·les afectades per la delimitació. Açò últim, encaminat a poder donar una solució ja que esta nova delimitació reduïx la superfície total del sòl lucratiu. D'altra banda, la zona verda experimenta un augment de superfície, que passa de 6.568,79 metres quadrats a 8.488,95 metres quadrats; si bé, es redissenya, ampliant-la en la zona d'entroncament de la línia de la zona marítima terrestre fent-la discórrer en tota la seua longitud i paral·lela a esta; i reduint-la en la denominada com a zona verda central. La qual cosa entenem que no comporta una diferent qualificació o ús urbanístic de la dita zona verda, sinó una adequació de la seua superfície que, en este cas, es veu augmentada.
  
Vist que en el mateix informe dels Servicis Tècnics Municipals es formula informe sobre la cèdula d'urbanització, i es manifesta:
  
No es modifiquen elements susceptibles d'homologació com a pertanyents a la xarxa primària.
  
En ser adjacent a la línia de domini públic litoral s'afecten competències de la D. G. de Costes.
  
Atés que l'article 54.2.B) per remissió de l'article 55.1 de la Llei Reguladora de l'Activitat Urbanística establix el procediment per a la tramitació d'esta modificació de pla parcial.
  
Atés la facultat que se li reconeix a la Junta de Compensació per al tràmit de la present modificació del pla parcial, ja que té la condició legal d'urbanitzador segons el que disposa l'apartat A) de la disposició transitòria quarta de la Llei Reguladora de l'Activitat Urbanística.
  
Atés que d'acord amb el que establix la disposició transitòria sisena els procediments tendents a aprovar o executar projectes de compensació, que s'hagueren iniciat a l'empara de l'anterior legislació, es conclouran de conformitat amb esta, excepte desistiment dels que hagueren promogut la iniciació d'estos; qüestió esta que no s'ha plantejat.
  
Atés que de l'anàlisi de la modificació plantejada i de l'informe tècnic referit es desprén que la modificació plantejada afecta determinacions de la seua ordenació detallada.
  
A la vista de tot el que s'ha esmentat, resolc:
  
Primer. Sotmetre al tràmit d'informació pública la modificació puntual del pla parcial de Platges d'Almardà, que afecta el polígon D-1, per mitjà d'edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, per a presentar al·legacions, durant el termini de 20 dies.
  
Segon. Sol·licitar l'informe en la Demarcació de Costes, ja que l'actuació és confrontant amb la zona maritimoterrestre.
  
Tercer. Remetre avís amb el seu contingut als titulars cadastrals afectats per l'actuació.»